איירפודס פרו

איירפודס פרו (באנגלית: AirPods Pro) הן אוזניות בלוטות' אלחוטיות היושבות בתוך האוזן שתוכננו על ידי אפל, והוצגו לראשונה ב-30 באוקטובר 2019.<ref></ref><ref></ref> הן האוזניות האלחוטיות ברמת הביניים של אפל, הזמינות לצד האיירפודס ברמת הבסיס והאיירפודס פרו מקס ברמת הפרימיום.

הדור הראשון של AirPods Pro משתמש בשבב H1, שנמצא גם בדור השני של ה-AirPods ברמת הבסיס. תוספות בולטות כוללות ביטול רעשים אקטיבי, מצב שקיפות, התאמת אקולייזר אוטומטי, עמידות למים בתקן IPX4, נרתיק טעינה התומך בטעינה אלחוטית וקצוות סיליקון הניתנות להחלפה.<ref name="AirPods Pro"></ref>

בספטמבר 2022 הכריזה אפל על הדור השני של האיירפודס פרו. הדור החדש משלב את שבב H2, וקישוריות בלוטות' 5.3, איכות צליל משופרת ויכולות ביטול רעשים, חיי סוללה ארוכים יותר, מחוות התאמת עוצמת הקול, תמיכה במעקב אחר Find My iPhone, מספקים תאימות למטענים של אפל ווטש וסיליקון בגודל קטן במיוחד. העדכון בשנת 2023 הוסיף עמידות לאבק IP54, תמיכה באודיו נטול אובדן בשילוב עם אפל ויז'ן פרו ונרתיק טעינה בתקן USB-C.

== דגמים ==
=== דור ראשון ===
אפל הכריזה על איירפודס פרו ב-28 באוקטובר 2019, והוציאה אותם יומיים לאחר מכן ב-30 באוקטובר 2019.<ref name="AirPods Pro/"><cite class="citation web cs1" data-ve-ignore="true">[https://www.apple.com/airpods-pro/ "AirPods Pro"]. </cite></ref> הם כוללים תכונות של איירפודס סטנדרטיים, כמו מיקרופון שמסנן רעשי רקע, מדי תאוצה, חיישנים אופטיים שיכולים לזהות לחיצות על הגבעול ועל האוזן, והשהייה אוטומטית של השמע כשהן נשלפות מהאוזניים.

האיירפודס פרו משתמשים בשבב H1 שנמצא גם בדור השני והשלישי של האיירפודס, התומך ב "היי סירי", הפעלת העוזרת האישית של אפל בדיבור. יש להן ביטול רעשים אקטיבי, המתבצע על ידי מיקרופונים המזהים סאונד חיצוני ורמקולים המפיקים "אנטי רעש". ניתן לכבות את ביטול הרעשים הפעיל או לעבור ל"מצב שקיפות" שעוזר למשתמשים לשמוע את הסביבה. ניתן להחליף מצבי ביטול רעשים גם ב-iOS או על ידי צביטה של גבעולי האיירפודס באמצעות חיישן הכוח.<ref name="cnet info 1"></ref>

שבב H1 מוטבע במערכת ייחודית במודול חבילה (SiP) הכולל מספר רכיבים נוספים, כגון מעבד האודיו ומדדי תאוצה.<ref></ref>

חיי הסוללה מדורגים כשווים לדור השני של האיירפודס ברמת הבסיס המחזיקות כחמש שעות, אך ביטול רעשים או מצב שקיפות מפחיתים אותו ל-4.5 שעות בגלל העיבוד הנוסף.<ref name="verge info 1"></ref> מארז הטעינה מספק 24 שעות של זמן האזנה כולל כמו מארז ה-איירפודס הרגיל. הוא כולל גם תאימות לטעינה אלחוטית בתקן Qi.<ref name="verge info 1" /> באוקטובר 2021, אפל עדכנה את מארז הטעינה המצורף עם MagSafe.<ref></ref> כמו האיירפודס, גם האיירפודס פרו ספגו ביקורת על חיי הסוללה שלהם.<ref></ref>
הדור הראשון של איירפודס פרו במארז הטעינה שלהם
האיירפודס פרו מגיעות עם ארבעה גדלים של קצות סיליקון, כולל הסט הבינוני המורכב על האוזנייה. ניתן לבדוק בעזרת ה-iOS את גודל הסיליקון המתאים לאוזן באופן אישי בעזרת פונקציית ה-Ear Tip Fit Test שבודקת את ההתאמה כדי לקבוע איזה גודל מספק את האיטום והביצועים האקוסטיים הטובים ביותר כדי להבטיח התאמה נכונה. בתחילת 2020, אפל החלה למכור תחליפי סיליקון עבור האיירפודס פרו באתר האינטרנט שלהם.<ref></ref>

עם iOS 14 ו-iPadOS 14, אפל הוסיפה מצב שמע מרחבי שנועד לדמות צליל היקפי 5.1. אפליקציות נתמכות כוללות את Apple TV, דיסני+, HBO Max ונטפליקס.<ref></ref><ref></ref> אודיו מרחבי דורש אייפון או אייפד עם מעבד Apple A10 או חדש יותר.<ref></ref>tvOS 15 הביא אודיו מרחבי ל-Apple TV 4K.<ref></ref>

iOS 14 גם הוסיפה את היכולת להחיל התאמות של אוזניות למצב שקיפות, מה שאפשר לאיירפודס פרו לפעול כמכשירי שמיעה ראשוניים.<ref></ref> באוקטובר 2021, התווסף מצב חיזוק שיחה חדש כהתאמה אישית של מצב השקיפות הרגיל. מצב זה מגביר את הקולות מעל רעשי רקע ומוזיקה.<ref></ref>

=== דור שני ===
הדור השני של האיירפודס פרו הוכרז באירוע מדיה של אפל ב-7 בספטמבר 2022, ושוחררו ב-23 בספטמבר 2022. הם משתמשים בשבב H2 מעודכן עם קישוריות בלוטות' 5.3, וכוללים איכות צליל משופרת וביטול רעשים וחיי סוללה ארוכים יותר. הם כוללים גם קצות סיליקון בגודל קטן במיוחד, ותמיכה בהחלקה למעלה ולמטה כדי לכוונן את עוצמת הקול מהאוזניות עצמן. קצות הסיליקון תואמות פיזית לאיירפודס פרו מהדור הראשון מכיוון שהם משתמשים באותו מחבר, אך אפל מציינת כי קצות הסיליקון מהדור השני משתמשות ברשת פחות צפופה וממליצה לא לערבב ביניהם לצורך עקביות אקוסטית.<ref></ref><ref></ref>

מארז הטעינה כולל את שבב Apple U1 התומך ב-Find My iPhone, וכולל רמקול לאיתור ועדכוני סטטוס. בנוסף למטענים Lightning ו-MagSafe, הוא תואם גם למטענים של אפל ווטש. בנוסף לצד המארז נוספה גם לולאת שרוך.<ref></ref><ref></ref>

בספטמבר 2023, אפל עדכנה את הדור השני של האיירפודס פרו עם עמידות משופרת לאבק IP54, שבב H2 מעודכן התומך בפס 5 GHz לשמע נטול אובדן עם האפל ויז'ן פרו, ונרתיק טעינה עם יציאת USB-C במקום מחבר ליטנינג.<ref></ref><ref></ref> ב-iOS 17 ואילך, אפל עדכנה כמה פונקציות חדשות עבור דגם הדור השני (שני סוגי המחברים): "שמע אדפטיבי" משלב באופן דינמי בין שקיפות לביטול רעשים אקטיבי כדי להתאים את חוויית בקרת הרעש בזמן שהמשתמש עובר בין שינוי סביבות ואינטראקציות לאורך היום; לחיצה על האוזנייה כדי לענות/להשתיק/לסיים שיחה; "עוצמת קול מותאמת אישית" משתמש בלמידה חישובית כדי לכוונן את חווית ההנאה מהתוכן בהתבסס על העדפות המשתמש לאורך זמן והסביבה; "מודעות לשיחה" מוריד אוטומטית את עוצמת הקול של מה שהמשתמש מאזין לו, מפחית רעשי רקע ומשפר את האודיו הקולי אם המשתמש מתחיל לדבר עם מישהו בקרבת מקום.<ref></ref>

== תאימות ==
תמיכה באיירפודס פרו נוספה ב-iOS 13.2, watchOS 6.1, tvOS 13.2 ו-macOS Catalina 10.15.1.<ref name="verge info 1"/><ref name="cnet info 1"/> הם תואמים לכל מכשיר שתומך בבלוטות', כולל מכשירי Windows ואנדרואיד, אם כי תכונות מסוימות כגון מעבר אוטומטי בין מכשירים<ref></ref> זמינות רק במכשירי אפל המשתמשים בשירות ה-ICloud שלה.

== ראו גם ==
* אוזניות אפל
** איירפודס
* Pixel Buds

== קישורים חיצוניים ==

* 

== הערות שוליים ==

קטגוריה:מכשירים שהושקו ב-2019
קטגוריה:מכשירי חברת אפל